Λάρνακα, 19/12/2024

**Η Lidl Κύπρου φέρνει τα viral Dubai Chocolate & Dream στα καταστήματά της και υπόσχεται μία ανεπανάληπτη γευστική εμπειρία**

**Με σεβασμό στις σύγχρονες τάσεις και τις προτιμήσεις των καταναλωτών, η εταιρεία καινοτομεί, παρουσιάζοντας δύο νέα προϊόντα Dubai Chocolate & Dream, μία ξεχωριστή γεύση που έγινε σύμβολο της χρονιάς.**

Ακολουθώντας τις σύγχρονες γαστρονομικές τάσεις και αφουγκραζόμενη τις προτιμήσεις των καταναλωτών, η **Lidl Κύπρου** φέρνει σε όλα της τα καταστήματα τα διάσημα **Dubai Chocolate** και **Dubai Dream**, που έχουν κατακτήσει τα μέσα κοινωνικής δικτύωσης. Από την **Πέμπτη 19 Δεκεμβρίου**, οι πελάτες μπορούν να ανακαλύψουν αυτές τις μοναδικές γεύσεις και να απολαύσουν μία αξέχαστη εμπειρία. Πρόκειται για μία πρωτοποριακή πρόταση που συνδυάζει τη γευστική παράδοση της Μέσης Ανατολής με τη διαχρονική απόλαυση της σοκολάτας.

Το **Dubai Chocolate**, γνωστό για την πλούσια και ντελικάτη υφή του, περιέχει τραγανά κομμάτια κανταΐφι και κρέμα από κελυφωτό φιστίκι, καλυμμένα από λαχταριστή σοκολάτα γάλακτος. Από την πρώτη κιόλας μπουκιά, ο συνδυασμός των γεύσεων δημιουργεί μία ακαταμάχητη αίσθηση που εξηγεί γιατί έχει γίνει τόσο δημοφιλές.

Ανταποκρινόμενη στο αυξημένο ενδιαφέρον του κοινού, η εταιρεία προχωρά λοιπόν ένα βήμα παραπέρα και προσφέρει το διάσημο αυτό γλυκό σε δύο απολαυστικές εκδοχές, δίνοντας τη δυνατότητα σε όλους να απολαύσουν αυτή τη νέα γευστική εμπειρία, στις πάντα ανταγωνιστικές τιμές της εταιρείας. Συγκεκριμένα, στο Ζαχαροπλαστείο των καταστημάτων της, και πάντα σε Lidl τιμή, οι πελάτες θα μπορούν να βρουν:

* **Dubai Chocolate**: Η αυθεντική viral σοκολάτα με κρέμα από κελυφωτό φιστίκι και κανταΐφι, που υπόσχεται να προσθέσει μια στιγμή απόλαυσης στις φετινές γιορτές.
* **Dubai Dream**: Μία έξυπνη παραλλαγή, σε πρακτική συσκευασία κυπελάκι, για ατομική απόλαυση.

Η **Lidl Κύπρου**,με τα **Dubai Chocolate & Dream**, αποδεικνύει για άλλη μια φορά την ικανότητά της να πρωτοπορεί, φέρνοντας πρώτη τις πιο σύγχρονες γαστρονομικές τάσεις στα ράφια της. Εστιάζοντας στις ανάγκες των καταναλωτών και παραμένοντας στην αιχμή της καινοτομίας, συνεχίζει να δημιουργεί νέες, μοναδικές εμπειρίες για κάθε περίσταση.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)